સ્તન, ગર્ભાશય, પ્રોસ્ટેટ કે પેન્ક્રિઆટિક કેન્સરનું જોખમ સર્જનારા જિન્સ ધરાવનારા પૈકી પ્રત્યેક દશે ૮ વ્યક્તિ તે સંભાવનાઓ વિષેની જાણકારી જ ધરાવતા નથી. બીઆરસીએ -૧, બીઆરસીએ-૨ જિન્સમાં થતા ફેરફાર (મ્યુટેશન) મહિલાઓમાં ૮૦ વર્ષની વય પહેલાં સ્તન કેન્સરનું જોખમ સર્જે છે. આ બંને જિન્સના જ સ્વરૂપ ભંગને પગલે મહિલા કે પુરુષ એમ બંનેના કિસ્સામાં પેન્ક્રિઆસના કેન્સરનું જોખમ ઊભું થાય છે. મહિલાના કિસ્સામાં ગર્ભાશયનું કેન્સર અને પુરૂષના કિસ્સામાં પ્રોસ્ટેટ કેન્સરનું જોખમ સર્જે છે.